**Prezident, ijod va ixtisoslashtirilgan maktablarni rivojlantirish agentligi tomonidan amalga oshirilgan ishlar to‘g‘risida**

**MA’LUMOT**

Agentlik tizimida **16 ta**, jumladan, **4 ta** Prezident maktabi (**576 nafar o‘quvchi**), 9 ta ijod maktabi (**1404 nafar o‘quvchi**) va **3 ta** ixtisoslashtirilgan maktab (**1329 nafar o‘quvchi**) faoliyat yuritib, ulardagi **3309 nafar** o‘quvchilarga **477 nafar** yuqori malakali o‘qituvchilar tomonidan interaktiv tarzda chuqurlashtirilgan bilim berilmoqda.

1. 2020\2021-o‘quv yili davomida tasarrufdagi ta’lim muassasalarida malaka toifasiga ega pedagoglar ulushi **49 foizdan 72 foizga** oshishiga erishildi.
2. Prezident maktablariga xorijiy **“Teachaway” (Kanada)** tashkiloti bilan hamkorlikda xorijiy mutaxassislar jalb etilmoqda. Prezident maktablarida **38 nafar** xorijiy pedagoglar faoliyat yuritmoqda.

Agentlik tomonidan **STEM** fanlarini mahalliy pedagoglar tomonidan o‘qitishni tashkil etish choralari ko‘rilmoqda.

1. Faoliyat yuritayotgan **4 ta** (Toshkent, Nukus, Namangan, Xiva shahar) Prezident maktabi Cambridge Assessment International Education tashkilotining akkreditatsiyasidan muvaffaqiyatli o‘tdi hamda **A level** sertifikati olish uchun imtihonlar o‘tkazish huquqini qo‘lga kiritdi.

Bugungi kunda Prezident maktablarining **96 nafar** bitiruvchilari **A level** sertifikati uchun imtihon topshirishga xalqaro tashkilot tomonidan ro‘yxatdan o‘tkazilmoqda.

1. Ta’lim muassasalarida o‘quvchilarga xorijiy oliygohlar haqida ma’lumot berish, ularga to‘g‘ri yo‘nalish tanlash, hujjatlarini rasmiylashtirishda amaliy yordam berish maqsadida **Academic counselor** tashkil qilindi. Natijada:

Prezident maktablarining **55 nafari (58 %)** 11-sinf o‘quvchilari **xalqaro universitetlarga** grant asosida o‘qishga qabul qilindi.

46 nafar bitiruvchining natijalari mart-iyun oylarida e’lon qilinishi kutilmoqda.

Prezident maktablari bitiruvchilari tomonidan dunyoning eng nufuzli TOP **300 taligiga** kiruvchi universitetlaridan qo‘lga kiritgan jami grantlar miqdori **3 524 535 AQSh** dollarini tashkil etmoqda.

1. 5-sinflar uchun **“Fizika”** fanidan elektron darslik, ma’ruza matni, video darslar, taqdimotlar, topshiriqlar, laboratoriya ishlari va testlardan iborat elektron darslik taqdimoti o‘tkazildi.
2. Alisher Navoiy tavalludining **580 yilligini** keng nishonlash maqsadida ixtisoslashtirilgan maktab o‘quvchilari tomonidan “**Navoiy**” **mobil ilovasi** ishlab chiqildi. Mobil ilova kontenti ijod maktablari o‘quvchilari tomonidan boyitib borilmoqda.

Shuningdek, **“Navoiyni anglash yo‘lida”** ilmiy-metodik konferensiya hamda “**Navoiy yodi-la yashaymiz mudom**” mavzusida nazm va navo tadbirlari tashkil etildi.

Alisher Navoiyning boy ijodini keng ommaga targ‘ib etish maqsadida “**Navoiyni anglash yo‘lida**” maqolalar to‘plami nashr etildi.

1. Prezident maktablarining **95 nafar** (70 nafar o‘g‘il va 25 nafar qiz) o‘quvchilari nufuzli xalqaro oflayn hamda onlayn fan olimpiadalarida **(VANDA, IJSO, SEAMO, SASMO, AMS, HKIMO, AMO, World Writing Cup, MIREA/ EYLER, Innovum, Jautikov, OTEC, IBO, IPhO, HIPPO)** ishtirok etib, **45 ta** 1-o‘rin, **35 ta** 2-o‘rin va **39 ta** 3-o‘rinlarni qo‘lga kiritdilar.

 Agentlik delegatsiyasi tomonidan 2020-yilning dekabr oyida Qozog‘iston Respublikasidagi **“Nazarboev universiteti”, “Nazarboev intellektual maktablari”** va **“Nazarboev jamg‘armasi”** faoliyati bilan tanishildi. Kelgusida hamkorlikda ishlash bo‘yicha kelishuvga erishildi.